**Fejér Megyei Önkormányzat Közgyűlésének**

**173/2017. (IV.27.) önkormányzati határozata**

**a Fejér Megyei Önkormányzatnak a 2021-ben megrendezendő Vadászati Világkiállításban történő szerepvállalásáról**

A Fejér Megyei Közgyűlés megtárgyalta a „Javaslat a Fejér Megyei Önkormányzatnak a 2021-ben megrendezendő Vadászati Világkiállításban történő szerepvállalásáról” c. előterjesztést és a következő határozatot hozta:

1. A Fejér Megyei Közgyűlés együttműködési szándékát fejezi a 2021-ben megrendezésre kerülő Vadászati Világkiállítás Fejér megyei programsorozatában való szerepvállalásával kapcsolatban. A Fejér Megyei Önkormányzat részt vesz a világkiállítás előkészítésében és annak szakmai egyeztetésein, továbbá lehetőségei függvényében hozzájárul a rendezvény sikeres lebonyolításához.
2. A közgyűlés felhatalmazza elnökét az 1. pontban foglaltaknak megfelelő tartalmú szándéknyilatkozat aláírására.

**Felelős**: Dr. Molnár Krisztián

**Határidő:** 2017. április 28.

Székesfehérvár, 2017. április 27.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

kivonat hiteléül: